Конспект за поправителен изпит

по български език и литература - V клас

2021/2022 учебна година

**I. БЪЛГАРСКИ ЕЗИК**

1. Езикът и неговият строеж. Речева ситуация

2. Строеж на текста. Тема и подтеми

3. Художествен, разговорен и официално-делови текст

4. Речниково и граматично значение на думата

5. Видове думи според речниковото им значение и звуковия им състав

6. Правопис и правоговор на думата в зависимост от нейния морфемен строеж

7. Звукови промени. Подвижно Ъ. Непостоянно Ъ

8. Лично местоимение. Възвратно лично местоимение

9. Притежателно местоимение. Възвратно притежателно местоимение

10.Спрежение и основна форма на глагола

11. Минало свършено и минало несвършено време на глагола

12. Причастия. Минало свършено и минало несвършено деятелно причастие

13. Неизменяеми части на речта. Наречие. Предлог

14. Главни части на изречението. Подлог и сказуемо

15. Второстепенни части в простото изречение. Допълнение. Обстоятелствено пояснение. Определение

**II. ЛИТЕРАТУРА**

1. Древногръцки мит за произхода на боговете

2. Библейски разказ за Началото на света

3. „Господ и дяволът правят света“

4. „Тримата братя и златната ябълка“

5. „Златното момиче“

 6. „Троица братя града градяха“

7. Фолклорен (традиционен) календар

8. „Хайдути“ (Христо Ботев)

9. „Легенда за рома“

10. „Главатарят, който искал да плени месечината“

11. „Котаракът наставник, или Котаракът в чизми“ (Шарл Перо)

12. „Грозното патенце“ (Х. Кр. Андерсен)

13. „Похитителят на мълнии“ (Рик Риърдън)

**III. Подробен преразказ на непознат художествен текст**

КРИТЕРИИ ЗА ОЦЕНЯВАНЕ

**Отличен 6.00** се поставя на писмена работа, в която са овладени следните знания и умения: предава се съдържанието на художествения текст вярно, изчерпателно и в съответствие с развитието на действието; напълно е съобразена с дидактическата задача; не се допускат елементи на разсъждение; правилно и последователно се преобразува пряката реч в непряка; използва се подходящо глаголно време; не са допуснати граматични, правописни и пунктуационни грешки.

 **Много добър 5.00** се поставя на писмена работа, в която се предава съдържанието на художествения текст в съответствие с развитието на действието, вярно, но сбито; като цяло е съобразена с дидактическата задача; допускат се единични разсъждения върху отделни структурни елементи; преобразува се пряката реч в непряка, но в синтактичните конструкции са използвани повтарящи се глаголи; използва се подходящо основно глаголно време, но се допускат единични грешки при съвместната употреба на глаголните времена и наклонения;допуснати са единични граматични, правописни или пунктуационни грешки.

**Добър 4.00** се поставя на писмена работа, в която се предава съдържанието като цяло, но се пропускат и/ или разместват епизоди, важни за развитието на действието; изпълнена е непоследователно дидактическата задача, но се запазва смисълът на художествения текст; преразказва се, като се допуска елементи на разсъждение, преобразува се пряката реч в непряка, но се допускат пунктуационни грешки при оформянето й; използвано е подходящо основно глаголно време, но се допускат единични грешки в неговата употреба; допуснати са повтарящи се граматични, лексикални, правописни и пунктуационни грешки; използвани са еднотипни синтактични конструкции.

**Среден 3.00** се поставя на писмена работа, в която се предава съдържанието като цяло, но се пропускат отделни епизоди и се допуска смислово несъответствие; като цяло е съобразена с дидактическата задача, но е нарушена смисловата и логическата взаимосвързаност както на художествения текст, така и на преразказа; преразказва се, като се допускат елементи на разсъждение; неточно и непоследователно се преобразува пряката реч в непряка; използва се неподходящо глаголно време; допуснати са груби и повтарящи се граматични, лексикални, правописни и пунктуационни грешки .

**Слаб 2.00** се поставя в писмена работа, в която са допуснати фактологични грешки и се наблюдава неумение за вярно и изчерпателно предаване на съдържанието в съответствие с развитието на действието; не е съобразена с дидактическата задача; пряката реч не е преобразувана в непряка, поради което не са преразказани диалозите или монолозите в художествения текст;не се избира правилно наклонението на глагола и основното глаголно време; проявява се явна езикова некомпетентност.